Source: http://docplayer.fi/5300904-Sopimus-ja-urakkaohjelma-katujen-ja-kevyen-liikenteen-vaylien-a1-a2-b1-b2-ja-tai-c-alueurakasta.html
Timestamp: 2019-01-17 16:03:41+00:00
Document Index: 1141976

Matched Legal Cases: ['kko ', 'kko ', 'kko ', 'kko ', 'kko ', 'kko ', 'kko ']

SOPIMUS JA URAKKAOHJELMA KATUJEN JA KEVYEN LIIKENTEEN VÄYLIEN, (A1, A2, B1, B2 JA/TAI C) ALUEURAKASTA - PDF
Download "SOPIMUS JA URAKKAOHJELMA KATUJEN JA KEVYEN LIIKENTEEN VÄYLIEN, (A1, A2, B1, B2 JA/TAI C) ALUEURAKASTA"
1 1(9) SOPIMUS JA URAKKAOHJELMA KATUJEN JA KEVYEN LIIKENTEEN VÄYLIEN, (A1, A2, B1, B2 JA/TAI C) ALUEURAKASTA 1. Sopijaosapuolet ja yhteyshenkilöt 1.1. Tilaaja Laihian kunta/tekninen lautakunta (jäljempänä Tilaaja tai Kunta ) Y-tunnus Urakoitsija URAKOITSIJA OY (jäljempänä Urakoitsija tai Palveluntuottaja ) Y-tunnus xxxxxxx-z Sopijaosapuolet ilmoittavat yhteyshenkilönsä tiedot toisilleen ennen sopimuksen allekirjoittamista ja ilmoittavat mahdollisista henkilömuutoksista sopimuskauden aikana välittömästi sellaisen tapahduttua. Samalla sovitaan käytettävästä yhteydenpitotavasta (puhelin, sähköposti, muu). 2. Sopimuksen toteuttamisessa ja sen tulkinnassa sovellettavat asiakirjat ja niiden tulkintajärjestys Sopimus muodostuu tästä sopimuksesta, urakkaohjelmasta, turvallisuusasiakirjasta, tarjouspyynnön sisällöstä ja urakoitsijan tarjouksesta. Sopimus on näiden kaikkien asiakirjojen muodostama kokonaisuus. Sopimuksen tulkinnassa noudatetaan toinen toistaan täydentävien asiakirjojen osalta seuraavaa tulkintajärjestystä: a) Tämä urakkasopimus/urakkaohjelma b) Urakkaneuvottelu c) Yleiset sopimusehdot YSE 98 Liite 1 d) Katujen talvihoitoluokitus ja tavoitelaatutaso pvm Liite 7 e) Tehtäväkortit (14 kpl Liitteet ) pvm Liite 6 f) Työalueluettelot Yleiskartta hoitoalueiden sijainnista pvm Liite 3 Kartat urakka-alueista 5 kpl pvm Liite 3.1 A1,A2,B1,B2,C Työalueluettelo pvm Liite 3.2 Yleiskartta niitettävät alueet 4 kertaa/a pvm Liite 3.3 g) Tarjouspyyntö pvm Liite 2 Tarjouspyynnön liitteet: Urakoitsijan laatusuunnitelma pvm Liite 2.1 Yksikköhintaluettelo pvm Liite 2.2 Maksuerätaulukko pvm. xx.xx.2014 Liite 2.3 h) Urakoitsijan tarjous liitteineen pvm. xx.xx.2014 Liite 4 i) Turvallisuusasiakirja pvm Liite 8 j) Yleiset ohjeet ja työselitykset 3. Sopimuksen kohde ja tarkoitus Sopimuksen kohteena on alueiden (A1, A2, B1, B2 JA/TAI C) alueurakka (katualueiden talvi- ja kesähoitotyöt tarjouspyyntöasiakirjoista selviävällä tavalla ja sen mukaisin ehdoin). Alueurakan kohteena olevat alueet on esitetty ja rajattu työaluekartoissa, työalueluettelossa ja tarjouspyyntöasiakirjoissa. Alueurakoitsijaksi valittu sitoutuu hoitamaan edellä mainittujen sopimusasiakirjakokonaisuuden määrittelemät työt sopimusasiakirjoissa mainitussa laajuudessa, vaaditun laatutason ja sopimus-asiakirjojen mukaisesti. 4. Sopimuskausi Sopimusaika on kolme vuotta Työt aloitetaan tutustumalla alueisiin ja tehtäviin ilman eri korvausta ennen sopimuksen mukaisten töiden aloittamista. Vastuu urakan sisältämistä tehtävistä siirtyy urakoitsijalle urakan alkamispäivänä klo ja siirtyy takaisin tilaajalle urakan päättymispäivänä klo
2 2(9) Urakka-ajan alkaessa pidetään katselmus koko urakkaan kuuluvasta tiestöstä, urakoitsijan on oltava mukana katselmuksessa, ja esitettävä siinä mahdolliset huomautukset. Urakka-ajan päättyessä hoitoalueen tiet tarkistetaan ja pidetään YSE 98 mukainen vastaanottotarkastus. Sopimuksen päättyessä palveluntuottaja luovuttaa kohteiden asiakirjat sekä hoitaa tiedon siirtämiseen liittyvät asiat tilaajalle. Viimeisen sopimuskuukauden maksu maksetaan, kun luovutuskatselmus on pidetty ja siinä mahdollisesti todetut puutteet on korjattu ja sopimusaika on päättynyt. 5. Asiakirjojen julkisuus, salassapito ja tietojen luovutus Palveluntuottaja vastaa siitä, että palvelua annettaessa ja toiminnassaan muutenkin noudatetaan voimassa olevia asiakirjojen julkisuudesta, salassapidosta, vaitiolovelvollisuudesta, tietosuojasta ja salassa pidettävien asiakirjojen luovuttamisesta annettuja lainsäädäntöä ja muita säännöksiä. Toiminnassa syntyneisiin asiakirjoihin, niiden tietoihin, säilytykseen, luovutukseen ja hävittämiseen sovelletaan lakia viranomaisten toiminnan julkisuudesta, henkilötietolakia ja muita henkilötietojen käsittelyä koskevia säännöksiä sekä tilaajan antamia ohjeita. Sopimusosapuolet sitoutuvat antamaan toisilleen tiedot sopimuksen tehtäväalueeseen liittyvästä toiminnasta, muutoksista ja kehittämissuunnitelmista. Nämä määräykset ovat voimassa myös sopimuksen päättymisen jälkeen. 6. URAKKAMUOTO JA SUORITUSVASTUUN LAAJUUS 6.1 Urakkamuoto Urakka on kokonaisurakka. 6.2 Maksuperuste Maksuperusteena on urakkasopimuksen perusteella määräytyvä kokonaishinta. 6.3 Urakkasuhteet Urakoitsija voi teettää osan töistä tilaajan hyväksymillä aliurakoitsijoilla. Urakoitsijan tulee esittää tilaajalle aliurakoitsijoidensa tilaavavastuulain mukaiset selvitykset ja todistukset tapaturmavakuutuksen ottamisesta. Tilaaja ei salli alihankintojen ketjuttamista. Tilaajalla on oikeus hylätä sellainen urakoitsija, joka ei ole ennen töihin ryhtymistä toimittanut vaadittuja selvityksiä tai on alihankkijan alihankkija. 7. URAKOITSIJAN SUORITUSVELVOLLISUUS 7.1 Pääsuoritusvelvollisuus Urakkaan kuuluvat työt - yleistä Urakka käsittää tarjouspyyntöasiakirjoihin (liitteineen) merkittyjen katujen, ajoratojen, jalkakäytävien, yhdistettyjen jalankulku- ja pyöräteiden, katuviheralueiden, linja-autopysäkkien sadekatosten, pysäköintialueiden kunnossapitotyöt koko aikana. Urakoitsija on velvollinen suorittamaan urakka-alueella yksikköhintaluettelossa mainittuja lisä- ja muutostöitä tarjouksessa mainituilla yksikköhinnoilla. Urakoitsija on velvollinen tarvittaessa suorittamaan urakka-alueella myös yksikköhintaluettelossa mainitsemattomia lisä- ja muutostöitä. Tilaaja pidättää itselleen oikeuden supistaa urakan laajuutta tai tehdä työn tai jokin sen osa itse. Urakkaan kuuluvat työt on jaoteltu katualueiden talvi- ja kesähoitoa koskeviin tehtäviin. Urakoitsija on velvollinen tarjouksessaan ottamaan huomioon urakka-alueilla ja lähietäisyydellä käynnissä olevat rakennustyöt sekä muut hoitotyöt ja niiden vaikutukset tähän urakkaan Kokonaishintaan sisällytettävät tehtävät Auraus: kadut, paikoitusalueet, jalkakäytävät, kevyen liikenteen väylät, puistokäytävät Aurausviitoitus: kadut, kevyen liikenteen väylät, puistokäytävät Sohjon poisto: kadut, kevyen liikenteen väylät, puistokäytävät Pinnan tasaus (polanteen poisto): kadut, paikoitusalueet, kevyen liikenteen väylät, puistokäytävät Lumen poisto: sillat, kadut, kevyen liikenteen väylät, puistokäytävät Liukkauden torjunta: hiekoitus, sillat, kadut, jalkakäytävät, kevyen liikenteen väylät, linja-autopysäkit, paikoitusalueet, puistokäytävät Lumen kuormaus ja kuljetus: Kauppatie ja lähisiirrot Hiekoitushiekan poisto (keräämällä ja avoharjaus): kadut, paikoitusalueet, kevyt liikenneväylä, (urakkaan kuuluvat yksityistiet) Sorapäällysteisten väylien kesähöyläys: kadut, kevyenliikenteen väylät, puistokäytävät
3 3(9) Sorapäällysteisten väylien kesälanaus: kadut, Sorapäällysteisten väylien pölynsidonta: kadut, kevyenliikenteen väylät, puistokäytävät Rumpujen aukaisut: kadut, kevyenliikenteen väylät Edellä lueteltujen talvihoitoon liittyvien tehtävien suorittaminen edellyttää järjestelmää, jonka avulla tilaaja tarvittaessa saa kaikkina vuorokauden aikoina yhteyden urakoitsijan nimettyyn edustajaan. Järjestelmä on voimassa välisenä aikana. Muuna urakka-aikana urakoitsijan tulee olla tavoitettavissa työpäivinä klo Kadut ja kevyen liikenteen väylät on jaettu erilaisiin kunnossapitoluokkiin. Samaan luokkaan kuuluvat kadut pidetään yhdenmukaisessa kunnossa. Urakkaan kuuluvat katujen (työalueluettelo liite 3.2) kesä- ja talvihoitotyöt kokonaishinnalla kaikkine aputöineen ja laitteineen. Talvihoidon laatutaso on esitetty Katujen talvihoitoluokitus ja tavoitelaatutaso taulukossa (liite 6). Urakoitsijalla tulee olla käytössä riittävät resurssit mm. talvikauden hoitotöiden suorittamiseen toimenpideaikojen mukaisesti. Liukkaudentorjunnassa käytetään laatuvaatimukset täyttävää tilaajan hyväksymää materiaalia, jonka hankinta ja varastointi kuuluvat urakoitsijalle, samoin pölynsidonnassa tarvittavat aineet. Urakoitsijan tulee viipymättä ilmoittaa tilaajan nimeämälle edustajalle urakka-alueella havaitsemansa katu- ja muut väylävauriot sekä liikennettä vaarantavat tai haittaavat puutteet (yleinen ilmoitusvelvollisuus varsinaisten kunnontarkistusten lisäksi). Ilmoitusvelvollisuuden tulee sisältyä kaikkiin tehtäviin niiden maksuperusteesta riippumatta. Sellaisista havaitsemistaan puutteista ja vioista, jotka voivat vaarantaa liikenteen tai aiheuttaa vaaraa käyttäjille tms. urakoitsijan on ryhdyttävä välittömiin tarvittaviin varoittamis- ja/tai korjaustoimenpiteisiin. Mikäli toimenpiteet eivät kuulu tämän urakan tehtäviin, on urakoitsijan kuitenkin pyrittävä estämään välitön vahingon syntyminen ja ilmoitettava asiasta ensitilassa tilaajan edustajalle. Viranomaisten (poliisi, pelastuslaitos) määräyksestä tulevissa tehtävissä urakoitsijan on ryhdyttävä välittömiin tarvittaviin varoittamis- ja/tai korjaustoimenpiteisiin. Näistä tehtävistä urakoitsijan on ilmoitettava ensitilassa tilaajan edustajalle mahdollisimman tarkoituksenmukaisten jatkotoimenpiteiden sopimiseksi. Urakoitsijan odotetaan oleva aktiivinen tilaajan omaisuuden arvon säilyttämisen, ympäristön viihtyisyyden ja turvallisuuden suhteen. Käytännössä se on työn yhteydessä havaittujen teknisten, esteettisten, toiminnallisten tai turvallisuutta vaarantavien puutteiden kirjaamista ja poistamista. Mikäli urakoitsija ei puutteiden vähäisyyden vuoksi voi korjata niitä oma-aloitteisesti heti tilausten sisällä, tuodaan ne työmaakokouskäsittelyyn tarvittaessa lisätilauksia tai tulevien vuosien ohjelmiin sijoittamista varten. Urakkaan kuuluu ensimmäisen hoitokauden (talvi- ja kesäkausi) aikana urakka-alueen läpikäynti tehtävittäin. Kustakin tehtävästä etsitään kehittämistarpeita, jotka voivat koskea mitä tahansa tehtävään liittyvää (laatu, toimenpideaika, sisältö, työmenetelmä, merkitys kokonaisuuden kannalta, kustannukset). Syntyneet ideat ja ehdotukset käydään yhdessä läpi, määritellään mahdolliset jatkotoimenpiteet ja käyttöönotto. Urakan aikana urakoitsijan tekemät vahingot ja niiden korjaaminen esimerkiksi nurmikoille ja reunatuille, roskakoreille, penkeille, kaiteille, valaisinpylväille, sadekatoksille, ym. sisältyvät urakkaan Kokonaishintaan sisällytettävät muut tehtävät Jätteiden ja liukkaudentorjuntamateriaalien kuljetus-, vastaanotto- ja käsittelymaksut tulee sisällyttää urakkahintoihin. Palveluntuottaja varustaa kaikki kuljettajalliset ajoneuvot ja koneet ajoneuvonseurantalaiteella. Seuranta tulee järjestää niin, että tilaaja voi halutessaan suorittaa urakoitsijan toiminnan valvontaa ajoneuvoseurannan avulla.
4 4(9) Talvikauden töiden suorituksessa syntyneet korjaustyöt tulee tehdä kunkin hoitokauden jälkeen toukokuun loppuun mennessä. Vaaraa aiheuttavien vaurioiden korjaustyöt tulee suorittaa välittömästi. Urakoitsijan tulee varautua ja osallistua häiriötilanteiden ja poikkeusolojen aiheuttamiin toimenpiteisiin. Varautumisella tarkoitetaan, että poikkeavassa häiriötilanteessa tai poikkeusoloissa urakoitsija on tilaajan käytettävissä kulloisenkin tilanteen mukaiseen erikseen sovittavaan tehtävään. Urakoitsijan ja sen työyksiköiden tulee olla talvikaudella riittävässä valmiudessa niin, että ne tekevät talvihoitotyöt itsenäisesti talvihoitoluokituksen ja tavoitelaatutason toimenpideaikoja noudattaen. Tilaaja ei järjestä talvihoitoon liittyvää kelipäivystystä. Urakoitsijan on tarkastettava I ja II luokan kadut viikoittain, III-luokan kadut vähintään joka toinen viikko sekä aina säätilan muuttuessa. Tarkastuksista on tehtävä merkinnät työmaapäiväkirjaan Yksikköhinnoilla suoritettavat tehtävät Tapauksissa, joissa maksu perustuu annettuun yksikköhintaan (kokonaishintaan kuulumaton tehtävä) työ suoritetaan tilaajan työmääräyksen perusteella. Työmääräyksessä työn ajoitus ja kesto sovitaan tapauskohtaisesti. Epäselvissä ja tulkinnanvaraisissa tapauksissa urakoitsijan tulee ottaa yhteyttä tilaajan edustajaan Suoritusvelvollisuuden laiminlyönti Tilaaja reklamoi urakoitsijaa välittömästi tapahtuneesta laiminlyönnistä, sopimuksen vastaisesta tapahtumasta tai muusta virheestä. Samalla sovitaan, miten virhe korjataan. Tilaaja vahvistaa tehdyn reklamaation kirjallisesti sähköpostina urakoitsijan ilmoittamaan osoitteeseen. Mikäli urakoitsija annetusta määräyksestä huolimatta laiminlyö tehtävien suorituksen ja ei annetussa määräajassa suorita tehtävää, on tilaajalla oikeus suorittaa tai teettää työt ja periä kustannukset urakoitsijalta kaksinkertaisena. 7.2 Sivuvelvollisuudet Urakoitsijan työnantaja-asemasta johtuvat velvollisuudet Urakoitsijan tulee hyväksyttää tilaajalla mahdolliset aliurakoitsijat ja toimittaa tilaajalle heitä koskevat tilaajavastuulain mukaiset selvitykset ja todistukset ennen alihankintaa koskevan sopimuksen tekemistä. Aliurakan kestäessä yli 12 kk on urakoitsijan toimitettava tilaajalle ilman eri pyyntöä tilaajavastuulain vaatimat todistukset ja selvitykset. Tilaajalla on oikeus hylätä sellainen urakoitsija, aliurakoitsija tai näiden alihankkija, joka ei ole toimittanut vaadittuja selvityksiä. Tilaajavastuulain mukaiset todistukset ja selvitykset ovat: - todistus ennakkoperintärekisteriin merkitsemisestä - todistus työnantajarekisteriin merkitsemisestä mikäli lain mukaan siihen on kuuluttava - todistus arvolisäverovelvollisten rekisteriin merkitsemisestä - kaupparekisteriote tai kaupparekisteristä saadut vastaavat tiedot - todistus verojen maksamisesta tai verovelkatodistus tai maksusuunnitelma ja selvitys siitä, että maksusuunnitelmaa on noudatettu - vakuutusyhtiöiden ja työttömyysvakuutusrahaston todistus eläkevakuutusten ottamisesta ja niiden maksamisesta tai maksusuunnitelma ja selvitys siitä, että sitä on noudatettu - selvitys työhön sovellettavasta työehtosopimuksesta tai keskeisistä työehdoista Urakoitsijalle kuuluu työmaan hallintaan, toiminnan järjestelyyn ja työmaan huoltoon liittyvien lupien hankkiminen ja ilmoitusten tekeminen, kuten mahdollisesti tarvittavat vuoro-, yö- ja pyhätyöluvat sekä ympäristölainsäädännöstä aiheutuvat ilmoitukset. 7.3 Alueurakan johtovelvollisuudet Tämän alueurakan tehtävien suorittaja on pääurakoitsijan (päätoteuttaja) ominaisuudessa vastuussa urakka-alueella suorittamiensa tehtävien työturvallisuudesta valtioneuvoston päätöksen rakennustyön työturvallisuudesta annetun valtioneuvoston asetuksen 205 / 2009 mukaisesti. Urakoitsijan tulee ilman eri määräystä huolehtia siitä, että voimassaolevan kunnossa- ja puhtaanapidosta annetun lain sekä tässä urakkaohjelmassa ja muissa tarjouspyyntöasiakirjoissa mainitut tehtävät tulevat suoritetuiksi oikea-aikaisesti ja tarpeettomia kustannuksia aiheuttamatta.
5 5(9) Urakoitsijan tulee alueiden kunnossapitäjänä itsenäisesti harkiten suorittaa urakkaan kuuluvat tehtävät. Tehtävien suorituksen tulee tapahtua tämän urakkaohjelman ja työselityksen mukaisesti. 7.4 Työhön määrääminen Urakoitsija toimii urakka-alueella itsenäisesti, omaan harkintaansa ja annettuihin ohjeisiin perustuen. Tilaajan edustajalla, urakoitsijan laiminlyödessä tehtävien suorituksen, niiden aloittamisen, tehtävän laadun alittuessa vaadittavan tason tai muussa vastaavassa tapauksessa, on oikeus määrätä urakoitsija ryhtymään tämän urakan tarkoittamiin toimenpiteisiin. Tällaisissa tapauksissa edellytetään urakoitsijan ryhtyvän töihin yhden tunnin kuluessa määräyksestä, ellei muuta sovita. 8. TILAAJAN SUORITUSVELVOLLISUUS 8.1 Tilaajan toimesta tehtävät työt Tilaaja suorittaa tarvittaessa kustannuksellaan sadevesikaivojen ja sakkapesien tyhjennykset. Tilaaja vastaa kustannuksellaan katujen valaistuksesta, uudelleen päällystämisestä ja ajorajamerkintöjen tekemisestä. 8.2 Lumen- ja jätteiden vastaanottopaikat Urakoitsija saa läjittää urakka-alueelta keräämäänsä lunta veloituksetta tilaajan osoittamalle paikalle. Lähimmät erilaisten muiden jätteiden vastaanottopaikka sijaitsee Hallintiellä, Jarrumiehentiellä ja Kirstantiellä. 9. ALUEURAKASSA NOUDATETTAVAT MUUT ASIAKIRJAT Alueurakan toteutuksessa noudatetaan varsinaisten sopimusasiakirjojen lisäksi seuraavia muita asiakirjoja soveltuvin osin: a) Urakkasopimusneuvottelupöytäkirja b) Ennen tarjouksen antamista annetut kirjalliset lisäselvitykset c) Turvallisuusasiakirja d) Muutostöiden yksikköhintaluettelo 10. Tehtäväkohtaiset toimenpideajat Talvihoitotehtävät (liukkauden torjunta, auraus, sohjonpoisto, pinnan tasaus, hiekoitushiekan poisto) tulee suorittaa niin, että tehtävä/tehtävät tulee suoritetuiksi aurauksen ja liukkaudentorjunnan osalta Katujen talvihoitoluokitus ja tavoitelaatutaso ohjeiden mukaisesti. Urakkaan kuuluvien töiden tehtävät ja laatuvaatimukset on esitetty Työselitys/tehtäväkortit osassa Tehtäväkohtaiset välitavoitteet Urakalle ei aseteta välitavoitteita Tehtäväkohtaiset sanktiot Urakoitsijan laiminlyödessä urakkavelvollisuuteen kuuluvan yksittäisen tehtävän suorituksen tai poiketessa tehtävän suoritusohjeista tai laatu jää saavuttamatta tilaaja voi antaa urakoitsijalle kirjallisen huomautuksen tai määrätä sakon seuraavasti: Poikkeama ensimmäinen kerta toinen kerta seuraavat kerrat puutteellinen työsuoritus huomautus dokumentoinnin laiminlyönti huomautus tehtävän laiminlyönti (ei aiheuta vaaraa) huomautus tehtävän laiminlyönti (vaaraa aiheuttava) sopimuksen purkuperuste Alihankintojen ketjuttaminen huomautus 2000 urakoitsijan edustajan vaihto Sanktioita tarkastellaan hoitokausittain. Tehtävien toistuvat puutteet ja laiminlyönnit, joista on edellä olevan mukaisesti huomautettu ja/tai sakotettu ovat sopimuksen purkuperuste. Urakoitsijan tulee vähentää saamansa sakko seuraavasta laskustaan.
6 6(9) 11. VAKUUDET JA VAKUUTUKSET 11.1 Urakoitsijan vakuudet Työn sopimusajan vakuus Sopimusaikaisen vakuuden suuruus on 10 prosenttia urakan ensimmäisen vuoden urakkahinnasta. Vakuuden tulee olla voimassa saakka. Vakuudeksi hyväksytään pankin tai vakuutuslaitoksen antama omavelkainen, tai tilaajan nimiin asetettu pankkitalletus. Työn sopimusajan vakuus palautetaan urakoitsijalle heti, - kun työntulos on kokonaisuudessaan otettu vastaan, - kun vastaanottotarkastuspöytäkirja on allekirjoitettu, - kun mahdolliset korvaukset on suoritettu kolmannelle henkilölle, jolle tilaajalle saattaa joutua vastuuseen, - kun tilaajan esittämät urakkasopimukseen perustuvat vaatimukset on suoritettu tai erillinen vakuus niiden selvittämiseksi ja suorittamiseksi on asetettu Takuuaika ja takuuajan vakuus Ei vaadita. (poikkeus YSE 29 ja 36 ) 11.2 Tilaajan vakuudet Maksuvelvollisuutensa täyttämisestä tilaaja ei esitä selvitystä eikä aseta vakuutta. (poikkeus YSE 37 ) 11.3 Vakuutukset Urakoitsijalle on oltava voimassa oleva toiminnan vastuuvakuutus, joka kattaa tässä työssä tilaajalle, kolmannelle osapuolelle tai tämän omaisuudelle aiheutuneet vahingot. (YSE 38 ) Vakuutuksia otettaessa tulee erityisesti ottaa huomioon tämän urakan palveluluonne. Urakoitsijalle on oltava voimassa olevat lakisääteiset vakuutukset Vastuu kolmannelle osapuolelle Tapauksissa, joissa kunta saattaa kunnossa- ja puhtaanapitolain tai järjestyslain perusteella tai muuten laillisena tienpitäjänä tai vastaavalla perusteella olla laillisessa korvausvastuussa kolmanteen henkilöön nähden, vahinkotapaukset hoidetaan siten, että kunta hoitaa korvauskäsittelyn oman hallintomenettelynsä mukaisesti. Mikäli vahinko on edellä mainitussa tapauksessa aiheutunut siitä, että urakoitsija on laiminlyönyt sopimusvelvoitteensa, on kunnalla oikeus kohdistaa urakoitsijaan korvausvaade. Oikeus korvausvaateen esittämiseen kunnalla on myös silloin, jos sopimusrikkomuksesta aiheutuu kunnalle muuta vahinkoa. Urakoitsijan on pidettävä luetteloa kaikista vahinkotapauksista ja päätöksistä. Tilaajalla on oikeus tutustua kaikkiin urakoitsijan suoraan hoitamien vahinkotapausten asiakirjoihin. Kaikista vahinkotapauksista tehtyjen selvitysten tulee sisältää riittävän yksityiskohtaiset ja havainnolliset tiedot tapahtumista ja tehdyistä ylläpitotoimista. 12. TILAAJAN MAKSUVELVOLLISUUS 12.1 Urakkahinnan muodostuminen Urakkahinta on urakoitsijan tarjouksessa antama arvonlisäveroton kokonaishinta Urakkahinnan maksaminen (YSE 40 ) Maksuerätaulukko Ensimmäisen laskun maksamisen ehtona on, että työnaikainen vakuus on asetettu ja urakoitsijan toimintavalmius todettu. Maksut käsitellään nettohintaperiaatteella ilman arvonlisäveroa. Maksuerätaulukko liite 2.3 tarkennetaan tarvittaessa urakkasopimusneuvottelussa Ennakko Ennakkomaksua ei suoriteta.
7 7(9) 12.3 Hintasidonnaisuudet Urakkahintaa ei sidota mihinkään indeksiin. Urakan kokonaishintaosuus on kiinteä koko sopimuskauden. Urakkahintaan eivät vaikuta sopimusajan säätilat tai muut olosuhdetekijät Muutos- ja lisätyöt ja muiden toimesta tehtävät työt ja hankinnat Tilaajalla on oikeus suorituttaa muutos- ja lisätöitä muulla kuin tämän urakkaohjelman tarkoittamalla urakoitsijalla tai tehdä ne itse neuvoteltuaan ensin urakoitsijan kanssa. Tilaaja voi tehdä tai teettää sopimuksen ulkopuolisella urakoitsijalla aluehoitourakan aikana esim. seuraavia urakkaan kuulumattomia töitä: - peruskorjauksiin ja ylläpitoon liittyviä töitä kuten tierungon vahvistamista, peruskuivatuksen parantamista yms. Tilaajan toimesta urakkaan kuulumattomien töiden aloituksen ja lopetuksen yhteydessä pidetään katselmus po. tiellä, urakoitsijan on oltava mukana katselmuksessa ja esitettävä siinä mahdolliset huomautukset. Urakoitsija on velvollinen suorittamaan urakka-alueella yksikköhintaluettelossa mainittuja lisä- ja muutostöitä tarjouksessa mainituilla yksikköhinnoilla. Yksikköhintoihin on sisällytettävä kaikki tehtävän edellyttämät kustannukset ja näin tehdyt työt eivät saa aiheuttaa tilaajalle mitään muita kustannuksia erikseen lisättävää arvonlisäveroa lukuun ottamatta Laskujen maksuaika ja viivästyskorko Laskujen maksuaika on 21 vrk siitä, kun maksukelpoinen lasku on esitetty tilaajalle. Jos laskennallinen eräpäivä sattuu viikonloppuun tai pyhäpäivään, siirtyy maksupäivä seuraavalle ensimmäiselle arkipäivälle. Viivästyskorko on kulloinkin voimassaoleva korkolain mukainen. Työmääräysten perusteella tehdyt työt laskutetaan allekirjoitettujen työmaapäiväkirjojen perusteella kerran kuukaudessa muun laskutuksen yhteydessä. Tilaajalla on oikeus pidättää laskuista mahdolliset urakoitsijan huolimattomasta työnsuorituksesta aiheutuvat vahingot, arvonalennukset ym. kustannukset. Pidätettävistä eristä neuvotellaan ja sovitaan etukäteen urakoitsijan kanssa. Vastaanottotarkastuksessa ja loppuselvityksessä todetut hyvitykset, arvonalennukset, sopimussakot ja vahingonkorvaukset sekä keskeneräisten töiden ja vahingonkorvausvaatimusten osalta tehtävät pidätykset on tilaajalla oikeus vähentää viimeisestä maksuerästä tai muutoin urakasta maksamatta olevasta määrästä. Urakoitsijalle varataan tilaisuus antaa lausuntonsa pidätyksen perusteista ja määrästä. 13. ORGANISAATIOT 13.1 Tilaajan organisaatio/edustajat Tilaajan edustajana urakoitsijaan nähden ovat tekninen johtaja ja talonrakennusmestari. Alueurakkaa koskevissa täsmentävistä yksityiskohdista, joista ei ole määrätty sopimuksessa, on tilaajan puolelta oikeutettu sopimaan teknisen osaston päällikkö tai hänen määräämänsä henkilö. Täsmennykset eivät kuitenkaan saa olla sopimuksen vastaisia tai muuttaa sitä merkittävästi Urakoitsijan organisaatio/edustajat Urakoitsija ilmoittaa tilaajalle, keitä henkilöitä urakoitsija ehdottaa alueurakan toimivaltaiseksi urakoitsijan edustajaksi ja vastaavaksi työnjohtajaksi. Näistä henkilöistä toimitetaan henkilötiedot. Henkilön mahdollisesti vaihtuessa sopimuskauden aikana, ilmoittaa urakoitsija välittömästi uuden urakoitsijan edustajan tiedot tilaajalle. Tilaaja pidättää itselleen oikeuden hyväksyä tai hylätä urakoitsijan esittämän työnjohdon. Urakoitsijan työnjohdolla tulee olla vähintään rakennusmestarin koulutus ja/tai riittävä kokemus alalta. Urakoitsijan edustajalla ja vähintään yhdellä työntekijällä on oltava hyvä suomenkielen suullinen ja kirjallinen taito.
8 8(9) 14. YHTEISET TOIMITUKSET JA RAPORTOINTI 14.1 Katselmukset Ennen työn aloittamista pidetään urakka-alueella alkukatselmus, jossa silmämääräisesti tarkastetaan urakka-alueen kunto ja todetaan alueen eri osia koskevat urakkaan kuuluvat, sekä toisaalta tilaajan tai kolmansien osapuolten suoritettavaksi tulevat tehtävät ja niiden yhteensovittaminen. Urakan aikana talvi/kesähoitokauden päättyessä pidetään urakka-alueella katselmus, jossa silmämääräisesti tarkastetaan urakka-alueen kunto ja todetaan mahdolliset urakasta johtuvat poikkeamat alkukatselmukseen tai edelliseen katselmukseen verrattuna. Urakan päättyessä pidetään urakka-alueella loppukatselmus, jossa silmämääräisesti tarkastetaan urakka-alueen kunto ja todetaan mahdolliset urakasta johtuvat poikkeamat alkukatselmukseen verrattuna. Katselmuksissa läsnä ovat molemmat sopijapuolet. Katselmuksista laaditaan pöytäkirja, jonka molemmat osapuolet allekirjoittavat Työmaakokoukset Työmaakokouksia pidetään kuukauden välein tai tarvittaessa. Työmaakokouksen kokoonkutsuja on tilaajan asettama valvoja. Kokouksesta laaditaan pöytäkirja. Kokouksissa käsitellään edellisen kuukauden tapahtumat ja siten työmaapäiväkirja liitetään työmaakokouspöytäkirjan liiteasiakirjaksi Työmaapäiväkirja Urakoitsijan tulee pitää päivittäistä työmaapäiväkirjaa. Mikäli sääolosuhteista tai muusta syystä johtuen ei urakka-alueella ole toimintaa, tulee työmaapäiväkirja silti täyttää säätilahavaintojen osalta. Työmaapäiväkirjaan tulee merkitä mm: - päivittäiset sää- ja lämpötilahavainnot (vähintään kaksi kertaa päivässä; aamulla ja illalla) - töiden aloitus- ja lopetusajat - tehdyt työt - laadunvalvontatoimenpiteet - tehdyt tarkastukset - toimineet työryhmät (koneet, autot, henkilöstö) - mahdolliset muut havainnot urakka-alueella - tilaajan reklamaatiot - asiakaspalaute - vahinkotapaukset Työmaapäiväkirjasta tulee urakoitsijan työsuoritukset pystyä selvittämään luotettavasti myös jälkeenpäin mahdollisten korvaustapausten käsittelyssä. Työmaapäiväkirjan hyväksyvät urakoitsijan vastuullinen työnjohtaja ja tilaajan paikallisvalvoja. 15. MUUT SOPIMUSASIAT/ERITYISIÄ MÄÄRÄYKSIÄ 15.1 Työvoimamääräykset Urakoitsijan tulee antaa työvoimastaan tilaajalle ilmoitus työmaakokouksittain. Ilmoituksen muoto ja sisältö tarkennetaan työn alkaessa. Jos urakoitsijalla on tämän sopimuksen tarkoittamissa tehtävissä työmaalla palveluksessaan ulkomaalainen työntekijä, on urakoitsijan huolehdittava jäljempänä esitettyjen velvollisuuksien täyttymisestä. Ulkomaisella työntekijällä on oltava seuraavat luvat riippuen siitä minkä maalainen hän on: a) Työntekijä on EU/ETA- maan kansalainen; työn teko ei edellytä erillistä oleskelulupaa tai päätöstä, oli kyseessä lähetetty tai Suomeen palkattu työntekijä b) Jos muiden maiden kansalainen työskentelee Suomessa toimivan yrityksen palveluksessa tai lähetettynä työntekijänä, niin tällaisella työntekijällä tulee aina olla oleskelulupa. Urakoitsija on velvollinen osoittamaan, että urakoitsija itse ja tähän sopimukseen liittyvät alihankkijat noudattavat suomalaisen työehtosopimuksen mukaisia määräyksiä. Urakoitsija on velvollinen ottamaan omille työtekijöilleen tapaturmavakuutuksen ja muut lakisääteiset vakuutukset ja huolehtimaan siitä, että alihankkijat toimivat vastaavalla tavalla omien työtekijöidensä kanssa. Urakoitsija on velvollinen noudattamaan ulkomaisiin työntekijöihinsä nähden suomalaista lainsäädäntöä ja huolehtimaan siitä, että myös alihankkijat toimivat vastaavalla tavalla. Urakoitsija vastaa siitä, että ulkomaalaiset työntekijät maksavat suomalaisen lainsäädännön edellyttämät verot ja heillä on veronumero, kuten myös suomalaisilla työntekijöillä.
9 9(9) Urakoitsijalla on velvollisuus näyttää toteen ulkomaalaista työvoimaa koskevien velvoitteiden täyttyminen. Lähetetyillä työntekijöillä tulee olla työskentelyn alkaessa joko E101 - / A1 todistus tai sitten tapaturma ja eläkevakuutus otettuna suomalaisesta yhtiöstä Ilmoitukset lääninverovirastolle Urakoitsijan on varauduttava ilmoittamaan urakassa työskentelevien henkilöiden tiedot Verohallinnolle. Tilaaja pidättää itsellään oikeuden ilmoittaa lääninverovirastolle Laihian kunnan teknisen osaston kanssa urakkasopimuksen tehneiden urakoitsijoiden nimet ja urakkahinnat ym. yhteystiedot (ly tunnus, osoite, vastuuhenkilön nimi, urakointilaji, urakan aloittamispäivä ja arvioitu urakan loppumispäivä). 16. SOPIMUKSEN PURKAMINEN Tilaajalla on oikeus purkaa sopimus verojen, sosiaaliturvamaksujen tai lakisääteisten eläkevakuutusmaksujen maksamisen laiminlyönnin johdosta, ellei laiminlyöntiä voida pitää vähäisenä tai ellei palveluntuottaja ole toimittanut maksunsaajan hyväksymää maksusuunnitelmaa. Sopijapuolilla on oikeus purkaa sopimus, jos toinen sopijapuoli olennaisesti rikkoo sopimusvelvoitteitaan ja sopimuksen jatkamista on sopimusrikkomuksen luonne huomioiden pidettävä toisen sopijapuolen kannalta kohtuuttomana. Kummallakin sopijapuolella on oikeus purkaa sopimus, jos sopimuksen täyttyminen ylivoimaisen esteen vuoksi tulee mahdottomaksi tai viivästyy oleellisesti. Tilaajalla on oikeus purkaa sopimus välittömin vaikutuksin, mikäli toimittajan olosuhteissa on tapahtunut olennainen muutos ja tilaaja osoittaa, ettei olisi tehnyt sopimusta toimittajan kanssa, mikäli kyseinen olosuhteiden muutos olisi ollut tilaajan tiedossa sopimuksentekohetkellä. Tällöin toimittajalla on oikeus saada täysimääräinen maksu sopimuksen päättymishetkeen mennessä toimitetuista tavaroista, mutta ei oikeutta muuhun korvaukseen purkamisen johdosta. Jos toimittaja joutuu konkurssiin, selvitystilaan tai muutoin sellaisiin taloudellisiin vaikeuksiin, että on syytä olettaa sopimusvelvoitteiden täyttämisen vaarantuvan, on tilaajalla oikeus purkaa sopimus välittömin vaikutuksin kokonaan tai määrätyiltä osin. Sopimuksen purkamisesta on ilmoitettava toiselle sopijapuolelle kirjallisesti ja purkamisilmoituksessa on ilmoitettava purkamisen perusteet. 17. SOPIMUKSEN SIIRTO Tätä sopimusta ei saa siirtää kolmannelle sopijapuolelle ilman toisen sopijapuolen kirjallista suostumusta. 18. SOPIMUKSEN TÄYDENTÄMINEN JA MUUTTAMINEN Sopimukseen voidaan tarvittaessa tehdä tarkennuksia molempien sopijapuolien kirjallisin allekirjoituksin, mutta sopimusta ei voida muuttaa olennaisesti erilaiseksi. 19. YLIVOIMAINEN ESTE Ylivoimainen este on sopimuksen solmimisen jälkeen tapahtunut sellainen ennalta arvaamaton seikka, joka ei ollut osapuolten tiedossa sopimushetkellä ja joka estää tai tekee kohtuuttomaksi sopimukseen perustuvien velvoitteiden täyttämisen. Tällaisia ovat mm. tulipalo, luonnonmullistus, liikekannallepano, sota, kapina, takavarikko, muuttuneet uudet lainsäännökset tai viranomaismääräykset, vientilisenssien epääminen, käyttövoiman rajoitukset, valtakunnallinen lakko tai työsulku tai näihin rinnastettava tekijä. Osapuoli ei voi vedota ylivoimaiseen tekijään, ellei hän ole antanut kirjallista ilmoitusta viipymättä siitä tiedon saatuaan ja viimeistään viikon kuluessa sen alkamisesta. 20. ERIMIELISYYKSIEN RATKAISUPAIKKA Sopimuksesta ja sen soveltamisesta johtuvat erimielisyydet pyritään ratkaisemaan ensisijaisesti neuvottelemalla sopijaosapuolten välisissä neuvotteluissa. Ellei neuvotteluissa päästä ratkaisuun asiassa, annetaan erimielisyydet Pohjanmaan käräjäoikeuden ratkaistavaksi. 21. SOPIMUSKAPPALEET JA ALLEKIRJOITUKSET Tämä sopimus on laadittu kahtena (2) samasanaisena kappaleena, yksi (1) kummallekin osapuolelle.
10 10(9) Laihialla päivänä kuuta 2014 Tilaaja Urakoitsija Marko Kilpeläinen Tekninen johtaja Sopimuksen liitteet: Tarjouspyyntö liitteineen (liitteet 1 xx) Palveluntuottajan tarjous